શહેરના મૂર્તિકારોની પોલીસ દ્વારા કરવામાં આવી રહેલી ધરપકડો અને જાહેરનામાનો વિરોધ વ્યકત કરવા માટે શહેરના વિવિધ મંડળો દ્વારા આજે ગાંધીનગર ગૃહ ખાતે દેખાવો યોજી રેલી કાઢવામાં આવી હતી. સર સયાજીરાવના સમયથી વડોદરા શહેરમાં ગણેશ ઉત્સવની આનબાન શાન સાથે શહેરમાં ઉજવણી કરવામાં આવે છે. દર વર્ષની પરંપરા અનુસાર આ વર્ષે પણ અનેક મંડળો દ્વારા ગણેશજીની મૂર્તિઓની સ્થાપના કરવામાં આવનાર છે પરંતુ પોલીસ કમિશનર દ્વારા જાહેરનામુ બહાર પાડવામાં આવ્યું છે કે પીઓપીની મૂર્તિઓ નહીં બનાવવી અને પાંચ ફૂટથી ઉંચી મૂર્તિ નહીં બનાવાનો આદેશ વાહિયાત છે.